**Nájomná zmluva k poľnohospodárskemu pozemku**

uzatvorená medzi

.................................................

.................................................

.................................................

.................................................

na strane jednej ako prenajímateľom

a

.................................................

.................................................

.................................................

.................................................

na strane druhej ako nájomcom

za nasledovných podmienok:

**I.**

**Predmet zmluvy**

* 1. Predmetom zmluvy je nájomný vzťah medzi zmluvnými stranami, pričom účelom zmluvy je úprava tohto vzťahu v súlade s vôľou strán a všeobecne záväznými právnymi predpismi.
	2. Predmetom nájmu sú pozemky vo vlastníctve prenajímateľa, ktoré sa nachádzajú v k.ú. ................, obec ................, okres ................, LV č. ................:
* Parcela “........“ č. ........, výmera ........ m2, druh ........,
* Parcela “........“ č. ........, výmera ........ m2, druh ........,
* Parcela “........“ č. ........, výmera ........ m2, druh .........

Prenajímateľ odovzdáva do nájmu a nájomca preberá do nájmu vyššie uvedené nehnuteľnosti.

**II.**

**Doba nájmu**

Nájom sa uzatvára na dobu neurčitú / určitú a to na dobu ........ rokov.

**III.**

**Výška a splatnosť nájmu**

1. Výška nájmu je určená dohodou zmluvných strán na sumu ...... Eur ročne (slovom: ............................). Nájom je oslobodený od platenia DPH v zmysle § 38 ods. 3 zákona č. 222/2004 Z.z. o dani z pridanej hodnoty.
2. Nájomné je splatné ročne vopred vždy do 31. 3. príslušného roku s tým, že prvé nájomné ako alikvótna časť za kalendárny rok, v ktorom bola táto zmluva podpísaná, teda nájomné vo výške ............ Eur, je splatné do 15 dní od podpisu tejto zmluvy.

**IV.**

**Ukončenie nájomného vzťahu**

1. Nájomný vzťah možno ukončiť:
2. písomnou dohodou oboch zmluvných strán,
3. výpoveďou ktorejkoľvek zmluvnej strany s výpovednou lehotou jeden mesiac, ktorá začína plynúť 1. novembra kalendárneho roku, v ktorom bola výpoveď doručená, avšak iba v prípade, ak bola doručená pred 1. novembrom daného roku a končí 30. novembra daného kalendárneho roku, pričom ak bola výpoveď doručená až po 1. novembri daného roka, tak výpovedná lehota uplynie 30. novembra nasledujúceho kalendárneho roka.

**V.**

**Ostatné dojednania**

1. Nájomca smie predmet zmluvy ďalej prenajímať tretím osobám.
2. Nájomca sa zaväzuje, že o predmet nájmu sa bude starať o starostlivosťou riadneho hospodára a je povinný bez zbytočného odkladu informovať prenajímateľa o vzniku akejkoľvek škody, ako aj o všetkých zmenách na predmete nájmu bez ohľadu na príčinu ich vzniku.
3. Náklady spojené s obvyklým udržiavaním predmetu nájmu znáša nájomca sám.
4. Nájomca zodpovedá za všetky škody na prenajatých nehnuteľnostiach vzniknuté v kauzálnej súvislosti s výkonom jeho činnosti, vrátane škôd spôsobených tretími osobami, ktorým umožnil k prenajatej veci prístup, s výnimkou škôd vzniknutých v dôsledku pôsobenia vis major.
5. Prenajímateľ nezodpovedá za škody spôsobené nájomcom porušením predpisov v oblasti bezpečnosti a ochrany zdravia pri práci, životného prostredia ako i porušením požiarnych predpisov.
6. Prenajímateľ sa zaväzuje poskytnúť potrebnú súčinnosť a zdržať sa všetkých zásahov, ktorými by mohol nájomcovi znemožňovať užívať predmet zmluvy.
7. Nájomca nesmie svojou činnosťou poškodzovať okolité nehnuteľností prenajímateľa a je povinný zdržať sa akéhokoľvek konania, ktoré by smerovalo proti záujmom prenajímateľa.
8. Žiadna zo zmluvných strán neručí za neplnenie tejto zmluvy v prípade, že by príčinou neplnenia bola vyššia moc, napr. zemetrasenie, povodeň alebo iné živelné pohromy, ktoré nepodliehajú kontrole a zodpovednosti postihnutej zmluvnej strany.
9. Daň z nehnuteľností a prípadne poplatky vzťahujúce sa na predmet nájmu správcovi dane respektíve inej zákonom určenej osobe hradí daňovník alebo osoba, ktorej túto povinnosť zákon ukladá. V prípade, ak by daňovníkom alebo touto osobou bol prenajímateľ, tak sa zmluvné strany dohodli, že tieto finančné plnenia (dane, poplatky) vzťahujúce sa na predmet nájmu alebo niektorú jeho časť znáša nájomca, ktorý sa ich zaväzuje uhradiť do 14 dní od doručenia žiadosti o ich uhradenie, prílohou ktorej bude vyčíslenie dane resp. poplatku v tom ktorom roku.
10. Nájomca je povinný podľa zákona č. 124/2006 Z.z. o bezpečnosti a ochrane zdravia pri práci a podľa zákona č. 314/2001 Z.z. o ochrane pred požiarmi dodržiavať predpisy na zaistenie bezpečnosti a ochrany zdravia ako aj požiarnej ochrany.
11. Po skončení nájmu vyrovnajú prenajímateľ a nájomca do 30 dní od skončenia nájmu všetky záväzky vyplývajúce zo zmluvy.
12. Prenajímateľ má právo vstupu na prenajaté nehnuteľnosti za účelom vykonania kontrol za prítomnosti nájomcu, pričom tento obhliadku musí strpieť. Prenajímateľ zodpovedá nájomcovi za prípadne spôsobenú škodu. Termín obhliadky bude obojstranne dohodnutý.
13. Prenajímateľ nezodpovedá za veci a predmety vznesené nájomcom v jeho vlastníctve na prenajaté nehnuteľnosti.

**VI.**

**Doručovanie**

1. Zmluvné strany sa dohodli, že právny úkon niektorej zmluvnej strany smerujúci ku vzniku, zmene, zániku práv a povinností alebo zmene alebo zániku právneho vzťahu založeného touto zmluvou, alebo akékoľvek oznámenie alebo výzva, požiadavka alebo súhlas niektorej zo zmluvných strán, ktorý sa bude vyžadovať, alebo ktorý bude povolený alebo nevyhnutný na základe tejto Zmluvy, musí byť písomný (ďalej len „písomnosť“) a musí byť doručený poštou ako doporučená zásielka alebo osobne. Na tento písomný styk (odosielanie a doručovanie) sa použijú adresy sídiel oboch zmluvných strán
2. Povinnosť zmluvnej strany doručiť písomnosť sa považuje za splnenú a písomnosť sa považuje za doručenú, len čo ju druhá zmluvná strana prevezme a jej prijatie potvrdí svojím vlastnoručným podpisom, alebo podpisom inej osoby oprávnenej na prijímanie písomností.
3. Účinky doručenia písomnosti nastanú aj vtedy ak
4. zmluvná strana zmenila adresu, na ktorú sa má podľa tejto zmluvy odosielať písomnosť, bez toho, aby túto zmenu druhej zmluvnej strane oznámila, a následne pošta túto písomnosť vrátila zmluvnej strane ako nedoručiteľnú, a to dňom vrátenia takejto písomnosti zmluvnej strane, alebo
5. doručenie písomnosti bolo zmarené konaním alebo opomenutím tej zmluvnej strany, ktorej bola písomnosť adresovaná, a to dňom, kedy k takému konaniu došlo, alebo
6. zmluvná strana prijatie písomnosti odmietne, a to dňom odmietnutia prijatia písomnosti, alebo
7. odosielateľovi bola zásielka vrátená ako nedoručená, a to dňom vrátenie nedoručenej zásielky.

**VII.**

**Záverečné ustanovenia**

1. Táto zmluva je platná a účinná dňom podpísania oboma zmluvnými stranami.
2. Na vzťahy založené touto zmluvou sa spravujú najmä zákonom č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov, Občianskym zákonníkom a vykonávacími predpismi sa k nemu vzťahujúcimi.
3. Akékoľvek zmeny tejto zmluvy budú vykonávané formou písomných a očíslovaných dodatkov, podpísaných oboma zmluvnými stranami. Akékoľvek zmeny tejto zmluvy vykonané v inej forme nebudú pre zmluvné strany záväzné.
4. Zmluvné strany tejto zmluvy sa dohodli, že všetky spory vzniknuté z právnych vzťahov, ktoré vyplývajú z tejto zmluvy, alebo súvisiacich s touto zmluvou, vrátane všetkých vedľajších právnych vzťahov, ktoré súvisia s touto zmluvou, sa budú snažiť vyriešiť zmierom.
5. Ak akékoľvek ustanovenie tejto zmluvy bude vyhlásené za neplatné, takéto vyhlásenie nebude mať vplyv na účinnosť a/alebo uplatniteľnosť ďalších ustanovení tejto zmluvy a zmluvné strany sa zaväzujú v prípade potreby ho nahradiť príslušným platným ustanovením.
6. Akékoľvek spory a nároky vyplývajúce z tejto zmluvy alebo s ňou súvisiace sa budú riešiť predovšetkým rokovaním a dohodou zmluvných strán v dobrej viere a s dobrým úmyslom.
7. Táto zmluva je vyhotovená v dvoch originálnych rovnopisoch, pričom prenajímateľ a nájomca obdŕža po jednom rovnopise.
8. Zmluvné strany prehlasujú, že si zmluvu prečítali, vzájomne vysvetlili, jej obsahu porozumeli a na znak súhlasu s ňou ju slobodne, vážne, dobrovoľne, s určitosťou, nie v tiesni ani za nápadne nevýhodných podmienok vlastnoručne podpísali a sú si plne vedomí následkov z nej vyplývajúcich.

V .................. dňa ...................

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 **Prenajímateľ Nájomca**